Diari Oficial de la Generalitat Valenciana


Sumari del DOGV 5088, del 08-09-2005 (2005/9913)

RESOLUCIÓ de 13 de juliol de 2005, de la Direcció General de Qualitat Ambiental, per la qual s'atorga a l'empresa Azulejos Sanchis, SL, l'autorització ambiental integrada per a les instal·lacions de fabricació de taulells ceràmics al terme municipal de l'Alcora (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5088

Data del DOGV
:   08-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9913


Data del document
:   13-07-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alcora, l'
    * empresa privada
    * edifici industrial
    * ceràmica

RESOLUCIÓ de 13 de juliol de 2005, de la Direcció General de Qualitat Ambiental, per la qual s'atorga a l'empresa Azulejos Sanchis, SL, l'autorització ambiental integrada per a les instal·lacions de fabricació de taulells ceràmics al terme municipal de l'Alcora (Castelló). [2005/A9913]
  
Vistos els documents que apareixen en l'expedient 122/2003 IPPC, instruït a instància de l'empresa Azulejos Sanchis, SL, a fi d'obtindre l'autorització ambiental integrada per a les instal·lacions de fabricació de taulells ceràmics, s'emet la present resolució de conformitat amb els següents
  
Antecedents de fet
  
1. Amb data 9 de desembre de 2003, Vicente Nomdedeu Sanchis, en representació de l'empresa Azulejos Sanchis, SL, amb CIF H80478810, presenta a la Conselleria de Territori i Habitatge, la sol·licitud d'autorització ambiental integrada per a les instal·lacions de fabricació de taulells ceràmics que s'ubiquen a la carretera Castelló-l'Alcora, quilòmetre 20, i que es detallen en l'annex I.
  
A la sol·licitud s'acompanya l'informe de compatibilitat urbanística emés per l'Ajuntament de l'Alcora.
  
2. Amb data 12 de febrer de 2004, es presenta documentació complementària, a requeriment d'aquesta Conselleria.
  
3. Amb data 2 de març de 2004 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de Prevenció i Control Integrats de la Contaminació, i es publica anunci en el Diari Oficial de la Generalitat Valenciana (DOGV núm. 4.703).
  
Durant el qual no es presenten al·legacions al projecte, ni en aquesta Conselleria ni a l'Ajuntament de l'Alcora; en l'expedient consta certificat de la informació pública.
  
4. Transcorregut el termini d'informació pública i segons el que disposa l'article 18 de la Llei 16/2002, l'expedient es remet a l'Ajuntament de l'Alcora, el qual emet un informe sobre els aspectes de la seua competència amb dates 26 de maig i 26 de juliol de 2004.
  
5. Amb data 16 d'abril de 2004, el Servei de Control Integrat de la Contaminació comunica al Servei d'Avaluació d'Impacte Ambiental que ha d'iniciar la tramitació i la resolució de la declaració d'impacte ambiental, i s'emet la dita declaració amb data 7 de juliol de 2004, en la qual estima acceptable, només a l'efecte ambiental i sense perjudici de la prèvia obtenció de les autoritzacions sectorials que se li apliquen, la fabricació de productes ceràmics, promoguda per Azulejos Sanchis, SL, sempre que aquesta es desenvolupe amb les previsions de l'estudi d'impacte ambiental i amb els condicionants indicats en l'annex II de la present resolució.
  
6. Segons el que preveu l'article 19 de la Llei 16/2002, amb data 27 d'abril de 2004, se sol·licita informe a la Confederació Hidrogràfica del Xúquer, i es reben informes amb dates 27 de juliol de 2004 i 23 de febrer de 2005, en els quals es requereix la presentació de nova documentació per part de l'empresa.
  
Posteriorment, amb data 10 de juny de 2005 es rep nou informe de la Confederació Hidrogràfica del Xúquer en el qual es considera suficient la documentació presentada per a continuar amb els tràmits de l'autorització ambiental integrada.
  
Així mateix, s'han incorporat a l'expedient els informes emesos pel Servei de Residus Industrials i pel Servei de Protecció de l'Ambient Atmosfèric.
  
7. Amb data 15 de juny de 2005 es remet a l'empresa escrit pel qual es dóna audiència perquè en un termini de deu dies hàbils puguen al·legar i presentar els documents justificants que estimen pertinents. Transcorregut el termini mencionat, es considera realitzat el tràmit, i es segueix la tramitació del procediment.
  
8. En l'expedient 122/2003 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002, i que ha sigut incorporada a la proposta de resolució.
  
Als anteriors fets s'apliquen els següents
  
Fonaments de dret
  
1. D'acord amb l'article 9 de la Llei 16/2002, d'1 de juliol, de Prevenció i Control Integrats de la Contaminació, les activitats que apareixen en l'annex 1 d'aquesta llei, estan subjectes a autorització ambiental integrada.
  
La instal·lació de referència està inclosa en l'epígraf 3.5 de l'annex 1 de la Llei 16/2002.
  
2. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de Prevenció i Control Integrats de la Contaminació, desenvolupada pel Decret 40/2004, de 5 de març.
  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, correspon a la Direcció General de Qualitat Ambiental, exercir les competències en matèria de prevenció i control integrats de la contaminació.
  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:
  
Primer
  
Concedir a Azulejos Sanchis, SL, l'autorització ambiental integrada per a les instal·lacions de fabricació de taulells ceràmics, desenvolupades en l'establiment situat a la carretera Castelló-l'Alcora, quilòmetre 20 de l'Alcora, referent al projecte bàsic per a l'autorització ambiental integrada de data 4 de desembre de 2003 i subscrit per. Vicente Nomdedeu Sanchis, i queda inscrita en el Registre General d'Instal·lacions IPPC de la Comunitat Valenciana amb el número 021-05/AAI/CV, condicionada al compliment dels requisits següents:
  
1. Valors límit d'emissió
  
1.1 Emissions atmosfèriques
  
1.1.1 Emissions canalitzades fredes
  
Els valors límit d'emissió que s'han de complir seran els següents:
  
Contaminants Condicions Límits d'emissió
  
Partícules Genèric 30 mg/Nm3
  
 Existents, amb
  
 sistema corrector 50 mg/Nm3
  
1.1.2 Emissions canalitzades calentes
  
Les emissions compliran els següents valors límit d'emissió per als diferents focus:
  
Contaminants Condicions Límits d'emissió
  
Partícules Genèric 30 mg/Nm3
  
 Existents, amb
  
 sistema corrector 50 mg/Nm3
  
NOx (expressat com NO2) Gasos de procés 250 mg/Nm3
  
SO2 Genèric 200 mg/Nm3
  
Fluorurs (expressats com HF) Genèric 10 mg/Nm3
  
 Forns cocció
  
 Qv<3.000 Nm3/h i
  
 Qm<0,1 Kg/h 30 mg/Nm3
  
Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 18%.
  
1.1.3 Emissions sonores
  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en l'ordenança municipal sobre sorolls i vibracions de l'Alcora (BOP 29.09.1998), segons la taula següent:
  
Diürn Nocturn
  
65 dB(A) 60 dB(A)
  
No obstant això, d'acord amb el que estableix el Decret 266/2004, del Consell de la Generalitat, s'aplicaran aquests nivells màxims sonors fins que l'ordenança municipal de l'Alcora s'adapte als criteris establits en aquest, o si no n'hi ha, en el termini d'un any des de l'entrada en vigor del decret (14 de desembre de 2005). En aquest moment, els límits sonors seran:
  
Diürn Nocturn
  
70 dB(A) 60 dB(A)
  
1.2 Abocaments
  
1.2.1 Aigües residuals industrials
  
Les aigües residuals industrials es reutilitzen en empresa atomitzadora pròxima.
  
S'actuarà segons allò que ha especificat el projecte, de manera que es garantisca la inexistència d'abocament d'aigües residuals industrials a domini públic hidràulic (abocament zero).
  
No es realitzarà cap abocament d'aquestes aigües a la xarxa de sanejament.
  
1.2.2 Aigües residuals sanitàries
  
Procedeixen de dues xarxes, oficines i fàbriques, i són tractades, cada una d'aquestes, per mitjà d'una depuradora biològica. Per a la gestió dels fangs generats, es posseeix autorització per a abocament a l'EDAR mitjançant camions cisternes per part de l'Entitat de Sanejament d'Aigües.
  
1.2.3 Aigües pluvials
  
Quant a l'abocament d'aigües pluvials al pantà de Mª Cristina, es procedirà segons allò que ha indicat el projecte.
  
Es prohibeix expressament l'abocament a domini públic hidràulic d'aigües que no siguen d'origen pluvial i aquelles que hagueren estat en contacte amb residus.
  
2. Protecció del sòl i de les aigües subterrànies
  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.
  
No es podran executar pous, rases, galeries o qualsevol altre dispositiu destinat a facilitar que el terreny absorbisca les aigües residuals.
  
3. Procediments i mètodes de gestió de residus i envasos
  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de Residus de la Comunitat Valenciana, i en el Reial Decret 833/1988 de 20 de juliol, sobre el Reglament per a l'Execució de la Llei 20/1986, modificat pel Reial Decret 952/1997.
  
El centre productor està inscrit en el Registre de Xicotets Productors de Residus Perillosos de la Comunitat Valenciana amb el número 12/09514.
  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments
  
4.1 Control d'emissions atmosfèriques
  
A fi d'evitar l'emissió difusa de pols, es duran a terme les mesures següents:
  
Tancament total de les instal·lacions d'emmagatzematge i manipulació de materials pulverulents a granel.
  
Tancament d'instal·lacions de transport i processament de materials.
  
Aspirar i llevar la pols d'instal·lacions d'emmagatzemament, transport, punts de transferència i de càrrega i descàrrega de materials pulverulents.
  
Condicionament, pavimentació i neteja d'instal·lacions, de les vies de circulació i de les àrees d'estacionament de vehicles.
  
Han de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos que provenen d'aspiracions de material pulverulent. El funcionament correcte d'aquests sistemes correctors s'assegurarà mitjançant el control i el registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre ha de ser verificat per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.
  
La periodicitat mínima de control de les emissions per entitats col·laboradores en qualitat ambiental serà la següent:
  
Anual: focus el cabal del qual supere 30.000 Nm3/h.
  
Biennal: focus de forns de cocció i aquells el cabal dels quals es trobe entre 10.000 i 30.000 Nm3/h.
  
Triennal: la resta de focus canalitzats.
  
Els contaminants que s'han de controlar seran els següents:
  
Tots els focus: partícules.
  
Focus que evacuen gasos procedents de processos de combustió: Partícules, NOx (expressat com NO2), SO2, CO i CO2.
  
Focus que evacuen gasos procedents de forns de cocció: Partícules, NOx (expressat com NO2), SO2, CO, CO2, fluorurs (com HF), plom i bor.
  
Queden exclosos de mesurament d'emissió de partícules els focus següents:
  
Focus de processos d'assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm3 de partícules.
  
Focus d'evacuació de l'aire de refredament dels forns de cocció de taulells.
  
Focus d'emissió directa de turbines i motors de cogeneració que usen gas natural com a combustible.
  
Els punts de mostratge en les ximeneres han de complir amb els requisits de l'Ordre 18 d'octubre de 1976, sobre prevenció i correcció de la contaminació industrial de l'atmosfera.
  
En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos.
  
En el punt de mostratge, la temperatura serà preferiblement, menor de 200ºC.
  
Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.
  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.2 Control d'abocaments
  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.3 Control de residus
  
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.
  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.
  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.
  
L'envasament i l'etiquetatge dels residus serà conforme al que han exposat els articles 13 i 14 del Reial decret 833/1988, Reglament de Residus Tòxics i Perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.
  
Entregaran els residus perillosos a gestors que disposen de la corresponent autorització administrativa per a la gestió d'aquests residus.
  
S'ha d'elaborar un pla de prevenció i reducció de residus que es presentarà a la Direcció General de Qualitat Ambiental cada quatre anys.
  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita declaració s'especificarà l'origen i la quantitat dels residus produïts, la destinació donada a cada un d'ells i la relació que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.
  
4.4 Control de soroll
  
Respecte al nivell de sorolls transmesos a l'exterior ha de complir-se el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica.
  
En aquest sentit, es realitzarà una auditoria acústica de l'activitat per una entitat col·laboradora en qualitat ambiental a la posada en marxa de les mesures correctores i almenys cada cinc anys, d'acord amb l'article 37 de la dita llei i el Decret 266/2004, del Consell de la Generalitat.
  
5. Mesures que s'han d'adoptar en situacions diferents de les normals que puguen afectar el medi ambient
  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.
  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.
  
6. Declaració d'impacte ambiental
  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 7 de juliol de 2004, que s'adjunta en l'annex II de la present resolució.
  
7. Altres condicions
  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.
  
Es compliran totes les disposicions aplicables per a garantir la seguretat, la salut de les persones i el medi ambient.
  
Cal ajustar-se al que disposa el Reial Decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.
  
Ha de remetre l'informe preliminar de situació a la Direcció General de Qualitat Ambiental en el termini establit en el Reial Decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.
  
Segon
  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
  
Tercer
  
En relació amb el certificat d'adequació del projecte i la seua ampliació el titular donarà compte de l'adaptació i les ampliacions de l'activitat i de les instal·lacions al Servei de Control Integrat de la Contaminació a l'efecte del reconeixement corresponent, es presenta prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.
  
Quart
  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.
  
Cinqué
  
L'administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
  
Sisé
  
El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, ha de:
  
Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.
  
Comunicar a la Conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
  
Prestar l'assistència i la col·laboració necessàries als que realitzen les actuacions de vigilància, inspecció i control.
  
Seté
  
En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des de l'endemà de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 13 de juliol de 2005.- El director general de Qualitat Ambiental: Jorge Lamparero Lázaro.
  
ANNEX I
  
Característiques del projecte
  
Azulejos Sanchis, SL, es dedica a la fabricació de paviment i revestiment ceràmics amb una producció total de 3.151.135 m2/any.
  
El procés de fabricació pot resumir-se en les fases següents:
  
Recepció d'atomitzat: el procés productiu comença amb la recepció de les argiles atomitzades. Aquestes s'emmagatzemen en les sitges de repòs des d'on es transportaran fins a les tremuges de les premses.
  
Premsat: és el procediment de conformació de les peces ceràmiques. Es du a terme mitjançant premses hidràuliques que comprimeixen mecànicament l'atomitzat en motles de geometria regular.
  
Assecatge: una vegada conformada la peça ceràmica se sotmet a una etapa d'assecatge a fi de reduir el contingut en humitat fins nivells prou baixos perquè les fases d'esmaltat i cocció es desenvolupen adequadament.
  
Esmaltat i decoració: consisteix en l'aplicació de distints mètodes d'una o diverses capes de vidriat i si és el cas serigrafiat, que cobreix la superfície de la peça.
  
Cocció: aquesta operació consisteix a sotmetre les peces a un cicle tèrmic, durant el qual té lloc una sèrie de reaccions en la peça que provoquen canvis en la seua microestructura i li confereixen les propietats finals desitjades.
  
Classificació i embalatge: la classificació de les peces cuites es realitza mitjançant la visió superficial de les peces i sistemes automàtics. El resultat és un producte controlat quant a la seua regularitat dimensional i aspecte superficial.
  
Després de la classificació es procedeix a l'embalatge, consisteix en un encaixat en caixes de cartó. Aquestes caixes s'apilen en palets de fusta, que una vegada completades es recobreixen totalment amb plàstic.
  
Emmagatzemament: els productes acabats, amb caràcter previ a la seua venda s'emmagatzemen.
  
Fabricació de matèries auxiliars: es fabriquen productes que seran utilitzats posteriorment en el procés d'esmaltat i decoració, com són esmalts, pantalles serigràfiques, tintes serigràfiques, etc.
  
Les emissions a l'atmosfera resultants del procés seran de dos tipus, pols i fums. Per a la prevenció de pols, s'instal·laran equips d'aspiració i filtratge en els punts que constituïsquen focus d'emissió i quant als gasos de combustió generats, disposaran de les corresponents ximeneres d'extracció de fums a l'exterior.
  
Les aigües residuals industrials procedeixen de la línia d'esmaltat, mòlta i laboratori, fonamentalment. S'arrepleguen mitjançant canaletes i es condueixen a una bassa de decantació, des d'on es bomben a empresa atomitzadora.
  
D'altra banda, les aigües residuals sanitàries procedeixen de dues xarxes, oficines i fàbrica, i són tractades, cada una d'elles, per mitjà d'una depuradora d'aigües fecals biològica. Per a la gestió dels fangs que es generen en aquesta depuradora, es disposa d'autorització per a l'abocament a EDAR mitjançant camions cisternes per part de l'Entitat de Sanejament d'Aigües.
  
Les aigües pluvials s'aboquen a barranc, disposant d'autorització per part de la Confederació Hidrogràfica del Xúquer.
  
Els residus produïts per l'exercici de l'activitat seran retirats per gestor autoritzat.
  
ANNEX II
  
Condicionants de la declaració d'impacte ambiental
  
Per la seua ubicació, es considera que en matèria d'emissions atmosfèriques, soroll, abocament d'aigües residuals i generació de residus, serà suficient amb el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
La Direcció General de Qualitat Ambiental, com a òrgan competent en matèria de qualitat d'aigües, seguiment i control d'aquest recurs, protecció atmosfèrica i acústica, el seguiment, el control i la gestió de residus i, a més, com a òrgan amb competència substantiva en matèria d'autorització ambiental integrada, ha de constatar periòdicament que el funcionament de l'activitat objecte de referència s'ajusta al que reglamenta o, si és el cas, a les millors tecnologies disponibles i els valors límit d'emissió. A aquest efecte, anualment, la Direcció General de Qualitat Ambiental remetrà a la Direcció General de Gestió del Medi Natural el certificat del compliment per part del promotor de tot l'anteriorment especificat en relació amb la producció i els programes de minimització de residus, emissions, abocaments, seguiment i control de les activitats relacionades amb els recursos hidrològics de la Comunitat Valenciana i la resta d'aspectes que condicionen ambientalment el projecte.